O‘zbekiston elchixonalari va TIV vakillarining Instagram va Facebook’dagi 40 dan ortiq akkauntlari verifikatsiyadan o‘tdi

Milliy mass-mediani qo‘llab-quvvatlash va rivojlantirish jamoat fondi Meta kompaniyasi bilan hamkorlikda elchixonalar, bosh konsulliklar, missiyalar, elchilar va O‘zbekiston Tashqi ishlar vazirligi vakillarining Instagram va Facebook’dagi 40 dan ortiq akkauntlarini verifikatsiyadan o‘tqazdi. Bu haqda fond matbuot xizmati xabar berdi.

Ta’kidlanishicha, verifikatsiya natijasida mamlakat tashqarisidagi fuqarolar, xorijiy foydalanuvchilar va OAV O‘zbekiston diplomatik vakolatxonalarining tasdiqlangan akkauntlarini to‘g‘ri topib, dolzarb ma’lumotlarni olish imkoniyatiga ega bo‘ladi.
“Shuningdek, bu Tashqi ishlar vazirligining vakillik tuzilmalariga mamlakatning xalqaro maydondagi mavqeyini faol targ‘ib qilish va davlatimiz haqidagi feyk ma’lumotlarga yanada samarali qarshi turish imkonini beradi”, — deyiladi xabarda.
Eslatib o‘tamiz, 2018-yilda Shavkat Mirziyoyev matbuot xizmatining Twitter’dagi akkaunti verifikatsiyadan o‘tib, ko‘k belgiga ega bo‘lgandi.
 Komil Allamjonov “Ozodlik radiosi” prezidenti va o‘zbek xizmati bosh muharriri bilan uchrashdi